SPECIJALISTIČKA OBUKA ZA TUŽIOCE

Korupcija, 22.- 23. februar 2017., Konjic

U Konjicu, u hotelu „Green garden“, u periodu od 22.- 23. februara 2017. godine, održana je specijalistička obuka za tužioce iz oblasti korupcije, na temu „Korištenje posebnih istražnih radnji i postupaka u predmetima korupcije“. Radi se o specijalističkoj obuci koja je započeta još 2016. godine, koju Centri za edukaciju sudija i tužilaca u RS i FBiH implementiraju kroz Projekat „Jačanje tužilačkih kapaciteta u sistemu krivičnog pravosuđa“. Ovaj seminar pored ovog projekta podržao je i USAID Projekat pravosuđa u BiH.

Obuci su prisustvovali već unaprijed delegirani tužioci svih nivoa tužilaštava entiteta, Brčko distrikta BiH, i Tužilaštva BiH, dok su edukatori su bili: Dalibor Bingas, tužilac Kantonalnog tužilaštva Tuzlanskog kantona, Dragan Mitrović, šef Odsjeka za standardizaciju rada policije, Direkcija za koordinaciju policijskih tijela u BiH i Davor Knežević, stručni savjetnik i istražitelj, Tužilaštvo Bosne i Hercegovine. Nakon završetka seminara doneseni su određeni zaključci koji će biti naknadno objavljeni.